Со членот 1 од Предлог - законот за изменување и дополнување на Законот за данокот на добивка се пропишува рок во кој Управата за јавни приходи има обврска да по постапи по барањето на даночниот обврзник за пренос на остварената загуба на товар на добивката во идните пресметковни периоди.

Со членот 2 се пропишува рок во кој Управата за јавни приходи е должна да донесе решение по поднесените барања за даночно ослободување или пониска стапка согласно договорите за одбегнување на двојното оданочување.

Со членот 3 се предлага да се избрише зборот писмено во членот 24 од законот, со што на даночниот орган во странство му се дава право на избор на начинот на поднесување на барањето за добивање на известување за задржаниот данок на странско правно лице.

Со членовите 4 и 5 се предлага бришење на 16 ставови од членот 30, односно членот 41 од Законот со што се врши усогласување со одредбите од Законот за општата управна постапка.

Со членот 6 се додава нов член во 46 - б законот со кој се пропишува глоба во износ од 25 до 50 евра за службеното лице во Управата за јавни приходи, доколку не постапи по барање во утврдениот рок.

Со членот 7 се уредува дека подзаконските акти предвидени со овој закон ќе се донесат во рок од 30 дена од денот на влегувањето во сила на овој закон.

Со членот 8 се пропишува дека започнатите постапки до денот на отпочнување на примената на овој закон ќе завршат согласно законот по кој биле започнати.

Со членот 9 од предложените измени и дополнувања се пропишува завршна одредба за влегување во сила на законот и за неговата примена.